ET
C 71/36
Euroopa Liidu Teataja
27.2.2023
Nõuded Hageja palub Üldkohtul: — tühistada ja jätta õiguslike tagajärgedeta ÜPP 2023-2027 raamesse kuuluva Hispaania strateegiakava, mis on kiidetud heaks komisjoni 31. augusti 2022. aasta rakendusotsusega, millega kiideti nimetatud Hispaania strateegiakava ÜPP 2023-2027 raames heaks liidu toetuse saamiseks Euroopa Põllumajanduse Tagatisfondist ja Euroopa Maaelu Arengu Põllumajandusfondist, punkt 4.1.8, millega seati baassissetuleku toetuse ülempiiriks 200 000 eurot põllumajandustootja kohta (edaspidi „meede“).
Väited ja peamised argumendid Hagi põhjenduseks esitab hageja neli väidet. 1.
Esimene väide, et rikuti määruse (EL) 2021/2115 (1), millega kehtestatakse liikmesriikide koostatavate ÜPP strateegiakavade toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013 artiklit 17. — Selle kohta väidab hageja, et määrus (EL) 2021/2115 lubab liikmesriikidel määrata kindlaks, millised meetmed II jaotise II, III ja IV peatükis ettenähtutest vastavad kõige paremini nende spetsiifilistele vajadustele ja kuidas neid kehtestada.
Vaidlustatud otsus puudutab siiski teistsugust meedet kui need, mis on nähtud ette viidatud artiklis, mis tähendab, et komisjon ületas oma volitusi ja väljus määruse (EL) 2021/2115 raamidest. 2.
Teine väide, et ÜPP baassissetuleku toetuse ülempiiriks 200 000 euro seadmisel jäeti täielikult tegemata analüüs ja tagajärgede hindamine. — Selle kohta väidab hageja, et selle meetme mõju ei hinnatud vaidlustatud otsuse väljatöötamisel üldse ei Hispaania ega Euroopa tasandil.
Kui oleks tehtud kas või esialgne hindamine, oleks tulnud ilmsiks, et vaidlusalune meede on vastuolus ÜPP eesmärkidega, mis on sätestatud määruse (EL) 2021/2115 artiklites 5 ja 6. 3.
Kolmas väide, et moonutatud on ühisturgu ja konkurentsi – Hispaania põllumajandustootjate kahjuks. — Selle kohta väidab hageja, et vaidlustatud otsusega põhjustati oluline ja põhjendamatu siseturu moonutus ning ÜPP fragmenteerumine ühes tema põhilistest toimemehhanismidest.
Nimelt paneb meede Hispaania põllumajandustoot­ jad halvemasse olukorda kui tema Euroopa ametikaaslased. 4.
Neljas väide, et rikuti proportsionaalsuse põhimõtet. — Selle kohta väidab hageja, et vaidlusalune meede rikub proportsionaalsuse põhimõtet, sest see ei võimalda saavutada sellega taotletavat eesmärki ega ole ka nimetatud eesmärgi saavutamiseks vajalik; samuti kujutab see endast käitiste omanike ja nende töötajate jaoks ülemäära suurt ja põhjendamatut ohvrit, mida kuidagi ei kompenseeri mingi ülimusliku avaliku huvi kaitse.
(1)
Euroopa Parlamendi ja nõukogu 2. detsembri 2021. aasta määrus (EL) 2021/2115, millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013 (ELT 2021, L 435, lk 1).
22. detsembril 2022 esitatud hagi – Thunus jt versus EIP (Kohtuasi T-799/22) (2023/C 71/48) Kohtumenetluse keel: prantsuse Pooled Hagejad: Vincent Thunus (Contern, Luksemburg) ja veel kaheksa hagejat (esindaja: advokaat L. Levi) Kostja: Euroopa Investeerimispank